Bavariyalı Yelizaveta Lüdovika (Prussiya kraliçası)

Bavariyalı Yelizaveta Lüdovika (; ) — Bavariya kralı I Maksimilyanın qızı, Prussiya kraliçası.

1801-ci ildə Münxendə dünyaya gəldi. Atası Bavariya kralı I Maksimilyandır. Üstəlik, Saksoniya kraliçası olan Amaliya Avqustanın əkiz bacısıdır. 29 noyabr 1823-cü ildə Prussiya kralı III Fridrix Vilhelmin oğlu Şahzadə Vilhelmlə evləndirildi. Ancaq yalnız 7 il sonra protestant məzhəbinə keçdi. 1828-ci ildə yarımçıq qalan hamiləliyi istisna olmaqla, cütlüyün övladı olmadı.

Ərinin 1840-cı ildə taxta çıxmasıyla Prussiya kraliçası oldu və dövlət idarəsində söz sahibi idi. Üstəlik Prussiya və Avstriya imperiyası arasında dostluq münasibətlərinin qorunmasında mühüm rol oynadı. 1861-ci ildə ərinin ölümündən sonra Şarlottenburq Sarayı və Ştolzenfels qəsrində yaşadı. Qaynı olan I Vilhelmlə yaxın əlaqələrini davam etdirdi. 1873-cü ildə əkiz bacısı Amaliya Avqustanı ziyarəti əsnasında Drezdendə vəfat etdi. Cənazəsi Potsdama gətirildi və burada dəfn olundu.

 Mənbə 

 Ədəbiyyat 

 Moritz Freiherr von Bissing: ''Elisabeth Königin von Preußen'', Berlin 1974.
 Ludovika Hesekiel: ''Elisabeth Luise, Königin von Preußen'' (Berlin 1881).
 Dorothea Minkels: "Porträts der preußischen Königin Elisabeth in der Sammlung des Stadtmuseums Berlin." in: Jahrbuch 2004/2005 Stadtmuseum Berlin, pg. 278–304.
 Alfred v. Reumont: ''Elisabeth, Königin von Preußen'' (Berlin 1874)
 Dorothea Minkels: Elisabeth von Preußen. Königin in der Zeit des AusMÄRZens. Norderstedt 2008.

 İstinadlar